
Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik

Departementet for Fiskeri, Fangst, Landbrug og Selvforsyning 

	Susassaqartunut tamanut


	Ukiuunerani 2027-mi tuttunniarnissamut aamma umimmanniarnissamut piffissaliussat pisassiissutillu pillugit tusarniaaneq.


19.10.2026
Sagsnr. 2026-16357
Dok. Nr. 83270724     

Postboks 269

3900 Nuuk

Tlf. (+299) 34 50 00

Fax (+299) 34 63 55
E-mail: apn@nanoq.gl
www.nanoq.gl

Matumuuna Ukiuunerani 2027-mi tuttunniarnissamut umimmanniarnissamullu piffissaliussat sumiiffinnilu tuttutassiissutit kiisalu umimmattassiissutit pillugit siunnersuutit tusarniutigineqarput.
Pinngortitaleriffik 2024-p aallartissimalaarnerani Qeqqata Kommuniani aqutsiveqarfinni Maniitsoq-mi aamma Sisimiut-ni qulimiguulimmik tuttunik aamma umimmannik kisitsernernik ingerlataqarpoq. Kisitsinerit takutippaat Maniitsup aqutsiveqarfiani umimmaat angutivissat arnavissallu inersimasut amerlasuusut, kisianni norraat ataatsimut isigalugu amerlavallaanngitsut. Taamaammat kulavaat norrallit piniarneqartannginnissaat ingerlateqqiinnarneqarpoq. Maniitsup aqutsiveqarfiani umimmaat amerlassusaat 2018-imut sanilliullugu allannguuteqarpianngikkaluarpoq. Sisimiut aqutsiveqarfiani umimmaat suiaassutsimikkut utoqqaassutsimikkullu inissisimanerat pissusissamitut ippoq, tassanimi imatut sakkortutigisumik piniarneqartarsimanngimmata.
Tuttut
1. Aqutsiveqarfik Qaanaaq: Piniarfinni Inglefield Land-imi, Prudhoe Land-imi aamma Kangerluarsorujummi piffissami 1. januaarimiit 30. apriili ilanngullugu aasaanerani ukiaaneranilu 2026-mi pisarinngitsuukkanik nuussinikkut ukiuunerani tuttunniartoqassaaq.
2. Piniarfik Nuussuaq: Piniarfimmi Nuussuaq-mi piffissami 8. februaarimiit 28. februaari ilanngullugu qimussimik tuttunniarneq ingerlanneqassaaq pisassat 100-iullutik.
3. Aqutsiveqarfik Kangaatsiaq: Atarnup Nunaani piffissami 8. februaarimiit 28. februaari ilanngullugu qimussimik tuttunniarneq ingerlanneqassaaq
pisassat 100-iullutik.
4.
Piniarfiit sinneri: Piniarfinni sinnerini ukiuunerani tuttunniartoqassanngilaq.

Tunngavilersuutit: Aasaanerani aamma ukiaanerani 2026-mi Piniarfimmi 2-mi (Sisimiut-Kangerlussuaq), Piniarfik 3-mi (Akia-Maniitsoq) aamma Piniarfik 4-mi (Ameralik) qaammatini pingasuni killeqanngitsumik sunngiffimmi tuttunniartoqareerpoq taamatullu qaammatini tallimani killeqanngitsumik inuussutissarsiutigalugu tuttunniartoqareerluni. Pinngortitaleriffik naapertoglugu piniarfinni pineqartuni tuttut amerlavallaalersimapput tamannalu pillugu ikilisaasoqartariaqarluni. Piniarfinni sinnerini ikinnerusunik tuttoqarfiusut qaammatini marlunni killeqanngitsumik sunngiffimmi tuttunniartoqareerpoq taamatullu qaammatini pingajuat qiteqqullugu killeqanngitsumik inuussutissarsiutigalugu tuttunniartoqareerluni. Taamaammat ukiuunerani tuttunniarnissamut immikkut ittumik tunngavissaqanngilaq.
APNIPN-ip kommunit qanimut suleqatigalugit akuersissutinik utertitsisarneq malinnaaffigivaa, utertinneqartannginnerat taamatullu pisanik nalunaaruteqartannginneq inuussutissarsiutigalugu aamma sunngiffimmi piniartunut ataasiakkaanut ukiumi tulliuttumi akuersissutinik qinnuteqarsinnaannginnermik kinguneqartarpoq. 
Erseqqissaatigineqarpoq qamuteralannik, ATV-nik kiisalu qamutinik motoorilinnik allanik atuinermi kommunimi ileqqoreqqusat malinneqassasut, tuttunillu malersuinermi piniarnermilu atornissaat inerteqqutaammat. Assartuutit motoorillit tuttunut minnerpaamik 500 meterinik ungasissuseqassapput.
Umimmaat

5.
Aqutsiveqarfik Maniitsoq: Piniarfik 1-imi qimussertartunut allatigullu assartuutinik motoorilinnik atuiffiunngitsumik ukiuunerani 2027-mi killilimmik inuussutissarsiutigalugu sunngiffimmilu umimmanniarneq 8. februaarimiit 28. februaari ilanngullugu sapaatip akunnerini pingasuni ingerlassaaq. Piniarfik 1-mi 50-nik umimmattassiisoqarpoq.
6.
Aqutsiveqarfik Maniitsoq: Piniarfik 2-mi piffissami 1. februaarimiit 21. februaari ilanngullugu inuussutissarsiutigalugu umimmanniartoqassaaq. Piniarfik 2-mi 100-nik umimmattassiisoqarpoq.  
7.
Aqutsiveqarfik Maniitsoq: Piniarfik 3-mi piffissami 1. februaarimiit 21. februaari ilanngullugu inuussutissarsiutigalugu umimmanniartoqassaaq. Piniarfik 3-mi 200-nik umimmattassiisoqarpoq. Piniarfik 2-p aamma 3-p akornanniittoq Maniitsut Alannguisa Kuussuat nalaa aamma Angujaartorfiup timaaniittoq Arnangarnup Kuuata nalaa matoqqatinneqarput. Piniarfik 4-mi ukiuunerani umimmanniartoqassanngilaq.
8.
Aqutsiveqarfik Sisimiut: Aasaanerani aamma ukiaanerani 2026-mi umimmattassanit pisarinngitsuukkat ukiuuneranut 2027-mi piniarnissamut nuunneqassapput piffissami 1. februaarimiit 21. februaari ilanngullugu ingerlanneqartussamut, taakkunannga 30-it qimussimik umimmanniarnissamut immikkoortinneqassapput. Qeqqata Kommunia suleqatigalugu pisarinngitsuukkat amerlassusaat aalajangerneqassaaq.
9.
Aqutsiveqarfik Kangaatsiaq: Aasaanerani aamma ukiaanerani 2026-mi Sisimiut aqutsiveqarfiani umimmattassanit pisarinngitsuukkat ukiuuneranut 2027-mi piniarnissamut nuunneqassapput piffissami 1. februaarimiit 21. februaari ilanngullugu ingerlanneqartussamut. Kommune Qeqertalik suleqatigalugu pisarinngitsuukkat amerlassusaat aalajangerneqassaaq.
10.
Umimmaqarfik Naternaq: Aasaanerani aamma ukiaanerani 2026-mi aqutsiveqarfinnut umimmattassanit pisarinngitsuukkat kommunikkaartumik ukiuuneranut 2027-mi piniarnissamut nuunneqassapput piffissami 8. februaarimiit 7. martsi ilanngullugu ingerlanneqartussamut. Kommune Qeqertalik aamma Avannaata Kommunia suleqatigalugit pisarinngitsuukkat amerlassusaat aalajangerneqassaaq.
11.
Aqutsiveqarfik Ittoqqortoormiit: Piffissami 1. martsimiit 31. martsi ilanngullugu umimmanniartoqassaaq. Umimmattassiissutit 60-iupput. 
12.
Umimmaqarfik Ivittuut: Ukiuunerani umimmanniartoqassanngilaq.

13.
Umimmaqarfik Sigguk: Ukiuunerani umimmanniartoqassanngilaq.
14.
Umimmaqarfik Nanortalik: Ukiuunerani umimmanniartoqassanngilaq.

15.
Umimmaat Paamiut eqqaanut nuunneqarsimasut aamma umimmaat Nuup Kangerluanut ingerlaarnikut eqqissisimatitaapput.

Tunngavilersuutit: Aqutsiveqarfik Ivittuuni: Ukiuni kingullerni umimmannik inunnik aalajangersimasunit ikinnerpaaffiliinikkut kisitsisoqartarnera tunngavigalugu ukiuunerani 2027-mi umimmanniartoqassanngilaq. Ivittuuni umimmaat maannakkut amerlavallaannginnerat tunngavigineqarpoq.
Aqutsiveqarfik Sisimiut-ni: Aasaanerani aamma ukiaanerani umimmattassat misilittakkat tunngavigalugit tamakkerneqartanngillat, taamaammat pisarinngitsuukkanik ukiuuneranut nuussisoqassaaq.
Aqutsiveqarfik Kangaatsiaq-mi: Aasaanerani aamma ukiaanerani Sisimiut aqutsiveqarfiani umimmattassat misilittakkat tunngavigalugit tamakkerneqartanngillat, taamaammat pisarinngitsuukkanik ukiuuneranut nuussisoqassaaq.
Aqutsiveqarfik Maniitsoq-mi: Aqutsiveqarfik Maniitsoq-mi umimmaat 2018-mi ukiuunerani umimmanniartoqaqqammersimatillugu qulimiguulimmiit kisinneqarput. Kisitsineq marsimi ingerlanneqartoq malillugu umimmaat siornamut naleqqiullugu immamiit uuttorlugu qatsinnerusuni takuneqartarput (agguaqatigiissillugu 700 meterinit qutsinnerusuni), sumiiffiillu pineqartut neriniarfittut pitsaannginnerusutut nalilerneqarput. Umimmannik akornusiinnginnerunissaq siunertaralugu Pinngortitaleriffiup inassutigaa aqutsiveqarfimmi assartuutinik motorilinnik atuineq killilersimaarneqassasoq.
Piniarfik 2-mi immikkut aamma taamaattoqartartoq ikinnerpaaffiliinikkut kisitsinerni paasineqareerpoq. Piniarfik 2-mi, Piniarfik 3-mi aamma Piniarfik 4-mi kulavaat ilumioqartut akuttusigaluttuinnartut piniartut aamma nakkutilliisut ukiuni siuliini oqariartuutigaat. Kulavaat ilumioqartut taamatullu norraat amerliseqqinnissaat siunertaralugu Pinngortitaleriffiup inassutigaa Piniarfik 4-mi ukiuunerani umimmanniartoqassanngitsoq, tamannalu APNIPN-imit taperserneqarpoq.
Piniartut atuisullu ilisimasaat malillugit ukiuni siuliini aqutsiveqarfik Maniitsumi umimmaat takuneqartartut ikiliartorput, tamannalu ukiuunerani umimmanniarnerup assartuutit motoorillit atuiffiusup umimmaqatigiinnut ajortunik kinguneqartarneranut takussutissaanikuuvoq. Tamanna aamma martsimi 2018-imi qulimiguulimmik kisitsisoqarnerani paasineqarpoq, taamani nunaminertani assartuutinik motoorilinnik ingerlaarfigineqarsimasuni umimmannik takussaasoqanngilaq, taamaallaalli qaqqat qaavini.
Piniartut atuisullu Kangerlussuarmeersut ilisimasaat malillugit ukiuni kingulliunerusuni pisarnermut naleqqiullugu sila allanngorartaqaaq. Ilaatigut nittaannerujussuusarpoq, tamannalu pillugu pingaartumik ukiuulernerani 2023-mi nunaminertarujussuit sermeqartiterlutik uumasullu taamaalillutik pisarnertut neriniarsinnaasimanatik.
Ukiuunerani 2026-mi sinerissami taamaallaat aputeqalaarpoq ilorpasinnerusumi Kangerlussuullu eqqaani aputeqarani. Piniartut ilaatigut aamma piniartitsisartut isumaqarput tammajuitsussanik piniartitsinermi umimmaat eqimattakkaat tiggattaqarlutik piaqqiornissamut piareeqqasut oktobarip ingerlanerani tammajuitsussanik piniartitsinermi tiggaat pisarineqarnerisigut akornusersorneqartartut taamaalillutillu piaqqiunngitsoortlutik. Taaneqartut kulavaat ilumioqartut ukiuni kingulliunerusuni akuttusigaluttuinnarnerannut peqqutaasimasinnaapput.       
APNIPN-miit erseqqissaatigineqarpoq qamuteralannik, ATV-nik kiisalu qamutinik motoorilinnik allanik atuinermi kommunimi ileqqoreqqusat malinneqassasut, umimmannillu malersuinermi piniarnermilu atornissaat inerteqqutaammat. Assartuutit motoorillit umimmannut uumasunut minnerpaamik 500 meterinik ungasissuseqassapput.
Ulloq naallugu inunnik paaqqinnittarfiit - Sociale institutioner

Ukiuni kingullerni ingammik Qeqqata Kommuneaniit ulloq naallugu inunnik paaqqinnittarfiit piniakkanik killilersukkanik nunameersunik qinnuteqartarnerat (aasakkut/ukiakkut ukiukkullu) annertusiartuinnarsimavoq kommuneni annertuumik suliakkiisoqartarluni. APN aamma Qeqqata Kommunea ukioq 2022-mi isumaqatigiissuteqarput inatsimmi periarfissaasoq najoqqutanik aalajangersimasunik aallaaveqartumik kommunemiit aqunneqassasoq pisassiissutaareersut iluanni. Taamaattumik kommunemut qinnuteqaatit ingerlanneqartassapput.
Tuttunik aamma umimmannik tunisineq tuniniaanerlu

§ 22, imm. 6 malillugu: “Inuit inuussutissarsiutigalugu piniarsinnaanermut allagartamik pisaqarnissamullu akuersissummik imaluunniit akuersissuteqarnermik naqissusikkamik peqartut kisimik piniakkat killilersukkat mattaanik, orsuanik, amianik, niaquanik, nassuinik, saarnginik, kukiinik, neqaanik, kigutaanik/tuugaavinik, qiviunik aqajaruanilluunniit tunisiseqqusaapput tuniniaaqqusaallutilluunniit”.

Tusarniaanermut piffissarititaavoq november 16-niat 2026 ilanngullugu. Tusarniaanermut akissutit apn@nanoq.gl-imut nassiunneqassapput. Namminersorlutik Oqartussat nittartagaat Tusarniaavik aamma innersuussutigineqarpoq https://naalakkersuisut.gl 

AC-Fuldmægtig Nuka Møller Lund
Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik

Tlf: +299 34 53 45 aamma Mail: numl@nanoq.gl
Ilanngussaq 1: Nunap immikkoortuini piniarnissamut piffissat pisassiissutillu.

Ilanngussaq 2: Kalaallit Nunaata kitaani tuttunut Piniarfik 1-11.

Ilanngussaq 3: Kalaallit Nunaanni umimmaqatigiit.

Ilanngussaq 4: Maniitsup Aqutsiveqarfiani umimmannut Piniarfik 1, 2, 3 aamma 4.

Ilanngussaq 5: Umimmaqarfik Sisimiut kommunip aalajangersagai ilanngullugit.
Ilanngussaq 6: Umimmaqarfik Naternaq.

Ilanngussaq 7: Tuttoqarfik Nuussuaq.

Ilanngussaq 1: Nunap immikkortuni piniarnissamut piffissaliussat pisassiissutillu

Tuttussagaanni umimmassagaannilu piniariartinnani akuersissuteqarnissaq piumasarineqarpoq. Takussutissani ataaniittuni pisassiissutit agguarneri piniarnissamullu piffissat aqutsiveqarfinni ataasiakkaanni qanoq inissisimanersut takuneqarsinnaapput.

Pisarineqartut PINIARNEQ-mi pisaqarnermi immersugassaq atorlugu nalunaarutigineqartussaapput immikkullu immersugassaq akuersissutip tunuaniittoq kommunemut utertinneqartussaalluni.

Tuttuttassiissutit tuttunniarnissamullu piffissaliussat – Ukiuunerani 2027.
	Kalaallit Nunaata Kitaa A -  Aqutsiveqarfik Qaanaaq

	Nunap immikkoortua
	Pisassiissut 
	Piniarnissamut piffissaliussat

	Nuna Inglefield

(Piniarfik 10)
	86-nit pisarinngitsuukkat
	Inuuss. aamma sunng. piniarneq: 1. januaari - 30. apriili



	Nuna Prudhoe

(Piniarfik 10)
	86-nit pisarinngitsuukkat
	Inuuss. aamma sunng. piniarneq: 1. januaari – 30. apriili



	Kangerluarsorujuk

(Piniarfik 9)
	Killeqanngillat
	Inuuss. aamma sunng. piniarneq: 1. januaari – 30. apriili



	Katillugit
	
	

	Avannaata Kommunia piffissami 1. januaarimiit 30. apriilimut piniarnissamut piffissaliussanik aalajangiissinnaavoq. 

Avannaata Kommuniata pisassiissutit aqutsiveqarfimmi inuussutissarsiutigalugu sunngiffimmilu piniartunut agguaassavai.

Qamuteralaat, ATV-t assartuutillu motoorillit allat tuttunik malersuinermi piniarnermilu atornissaat inerteqqutaavoq tuttunullu minnerpaamik 500 meterinik ungasissuseqassapput.


	Kalaallit Nunaata Kitaa B - Piniarfik 1 – Naternaq – Atarnup Nunaa

	Aqutsiveqarfik
	Pisassiissutit
	Piniarnissamut piffissaliussat

	Kangaatsiaq
	Tuttut 100-t
	Inuussutissarsiutigalugu piniarneq: 8. februaari – 28. februaari 

Sunngiffimmi piniarneq: 8. februaari - 28. februaari

	Katillugit
	Tuttut 100-t
	

	Kommune Qeqertallup pisassiissutaasut inuussutissarsiutigalugu sunngiffimmilu piniartunut aqutsiveqarfik Kangaatsiameersunut agguaassavai. Qamuteralaat ATV-llu tuttunik malersuinermi piniarnermilu atornissaat inerteqqutaavoq.


	Kalaallit Nunaata Kitaa B - Piniarfik 8 – Nuussuaq

	Aqutsiveqarfik
	Pisassiissutit
	Piniarnissamut piffissaliussat

	Upernavik 
	Tuttut 100-t
	Inuussutissarsiutigalugu piniarneq: 8. februaari – 28. februaari 

Sunngiffimmi piniarneq: 8. februaari - 28. februaari

	Uummannaq 
	
	Inuussutissarsiutigalugu piniarneq: 8. februaari - 28. februaari

Sunngiffimmi piniarneq: 8. februaari – 28. februaari

	Ilulissat 
	
	Inuussutissarsiutigalugu piniarneq: 8. februaari - 28. februaari

Sunngiffimmi piniarneq: 8. februaari - 28. februaari

	Qeqertarsuaq
	
	Inuussutissarsiutigalugu piniarneq: 8. februaari - 28. februaari

Sunngiffimmi piniarneq: 8. februaari – 28. februaari

	Qasigiannguit 
	
	Inuussutissarsiutigalugu piniarneq: 8. februaari - 28. februaari

Sunngiffimmi piniarneq: 8. februaari – 28. februaari

	Katillugit
	Tuttut 100-t
	

	Avannaata Kommuniata pisassiissutaasut  inuussutissarsiutigalugu sunngiffimmilu piniartunut aqutsiveqarfik Upernavimmeersunut, Uummannameersunut aamma Ilulissaneersunut agguaassavai.

Kommune Qeqertallup pisassiissutaasut inuussutissarsiutigalugu sunngiffimmilu piniartunut aqutsiveqarfik Qeqertarsuarmeersunut aamma Qasigiannguaneersunut agguaassavai.

Qamuteralaat ATV-llu tuttunik malersuinermi piniarnermilu atornissaat inerteqqutaavoq.


Umimmattassiissutit umimmanniarnissamullu piffissaliussat – Ukiuunerani 2027
	Aqutsiveqarfik Qaanaaq

	Piniarfik
	Pisassiissutit 
	Piniarnissamut piffissaliussat 

	Nuna Inglefield aamma Nuna Prudhoe 
	60-nit pisarinngitsuukkat
	Inuuss. sunngiffimmilu piniarneq: 1. januaari - 15. apriili  

 

	Qooqqut 
	60-nit pisarinngitsuukkat
	Inuuss. sunngiffimmilu piniarneq: 1. januaari - 15. apriili

	Katillugit
	120-nit pisarinngitsuukkat
	

	Avannaata Kommunia piffissami 1. januaarimiit 15. apriilimut piniarnissamut piffissaliussanik aalajangiissinnaavoq. 

Avannaata Kommuniata pisassiissutit aqutsiveqarfimmi inuussutissarsiutigalugu sunngiffimmilu piniartunut agguaassavai.

Qamuteralaat, ATV-t assartuutillu motoorillit allat umimmannik malersuinermi piniarnermilu atornissaat inerteqqutaavoq umimmannullu minnerpaamik 500 meterinik ungasissuseqassapput. 


	Umimmaqarfik Naternaq 

	Aqutsiveqarfik
	Pisassiissutit
	Pisassiissutit katillugit
	Piniarnissamut piffissaliussat 

	Aasiaat 
	26-nit pisarinngitsuukkat
	Kommune Qeqertalik:

99-nit pisarinngitsuukkat
	Inuuss. sunngiffimmilu piniarneq: 
8. februaari - 7. Martsi

	Qasigiannguit 
	26-nit pisarinngitsuukkat
	
	Inuuss. sunngiffimmilu piniarneq: 
8. februaari - 7. martsi 

	Kangaatsiaq 
	26-nit pisarinngitsuukkat
	
	Inuuss. sunngiffimmilu piniarneq: 
8. februaari - 7. martsi 

	Qeqertarsuaq

	21-nit pisarinngitsuukkat
	
	Inuuss. sunngiffimmilu piniarneq: 
8. februaari - 7. Martsi

	Ilulissat

	21-nit pisarinngitsuukkat
	Avannaata Kommunia:
21-nit pisarinngitsuukkat
	Inuuss. sunngiffimmilu piniarneq: 
8. februaari - 7. Martsi

	Katillugit
	120-nit pisarinngitsuukkat
	120-nit pisarinngitsuukkat
	

	Avannaata Kommuniata umimmattassiissutit Ilulissat aqutsiveqarfiani inuuss. sunngiffimmilu piniartunut agguaateqqissavai.

Kommune Qeqertaliup umimmattassiissutit aqutsiveqarfinni sinnerini inuuss. sunngiffimmilu piniartunut agguaateqqissavai.

Qamuteralaat ATV-t assartuutillu allat umimmannik malersuinermi piniarnermilu atornissaat inerteqqutaavoq umimmannullu minnerpaamik 500 meterinik ungasissuseqassapput.


	Aqutsiveqarfik Sisimiut 

	Aqutsiveqarfik
	Pisassiissutit 
	Piniarnissamut piffissaliussaq

	Qeqqata Kommunia
	300-nit pisarinngitsuukkat
	Inuuss. sunngiffimmilu piniarneq: 1. februaari – 21. februaari

	Aqutiveqarfik 

Kangaatsiaq
	100-nit pisarinngitsuukkat
	Inuuss. sunngiffimmilu piniarneq: 1. februaari – 21. februaari

	Qeqqata Kommuniata umimmatassiissutit inuussutissarsiutigalugu sunngiffimmilu piniartunut agguaassavai.

Kommune Qeqertaliup umimmattassiissutit inuussutissarsiutigalugu sunngiffimmilu piniartunut agguaassavai.

Kangerlussuup eqqaani nunaminertat piniarfigeqqusaanngitsut akuersissutini takuneqarsinnaapput.

Qamuteralaat ATV-t assartuutillu allat umimmannik malersuinermi piniarnermilu atornissaat inerteqqutaavoq umimmannullu minnerpaamik 500 meterinik ungasissuseqassapput.


	Aqutsiveqarfik Maniitsoq 

	Aqutsiveqarfik
	Pisassiissutit 
	Piniarnissamut piffissaliussaq – Piniarfik 1

	Qeqqata Kommunia
	Umimmaat 50-it
	Inuuss. sunngiffimmilu piniarneq: 8. februaari – 28. februaari

	Aqutsiveqarfik
	Pisassiissutit
	Piniarnissamut piffissaliussaq – Piniarfik 2

	Qeqqata Kommunia
	Umimmaat 100-t


	Inuussutissarsiutigalugu piniarneq: 1. februaari – 21. februaari 

	Aqutsiveqarfik
	Pisassiissutit

	Piniarnissamut piffissaliussaq – Piniarfik 3



	Qeqqata Kommunia


	Umimmaat 200-t
	Inuussutissarsiutigalugu piniarneq: 1. februaari – 21. februaari

	Aqutsiveqarfik
	Pisassiissutit
	Piniarnissamut piffissaliussaq – Piniarfik 4

	Qeqqata Kommunia
	-
	Ukiuunerani umimmanniartoqassanngilaq

	Qeqqata Kommuniata umimmatassiissutit inuussutissarsiutigalugu sunngiffimmilu piniartunut qinnuteqartitsinikkut kommunimi najugaqavissunut agguaassavai.

Kangerlussuup eqqaani nunaminertat piniarfigeqqusaanngitsut akuersissutini takuneqarsinnaapput.

Piniarfik 2-mi aamma 3-mi qamuteralaannik ATV-nillu atuinermi Qeqqata Kommuniata ileqqoreqqusaa malinneqassaaq. 

Qamuteralaat ATV-t assartuutillu allat umimmannik malersuinermi piniarnermilu atornissaat inerteqqutaavoq umimmannullu minnerpaamik 500 meterinik ungasissuseqassapput.


	Ittoqqortoormiuni umimmaqarfik

	Umimmaqarfik
	Pisassiissutit 
	Piniarnissamut piffissaliussat

	Scoresbysundip Kangerluani, Jameson-ip aamma Liverpool-ip nunaanni
	60-t
	Inuuss. sunngiffimmilu piniarneq: 1. martsi - 31. martsi


	Kommuneqarfik Sermersuup pisassiissutit aqutsiveqarfimmi inuussutissarsiutigalugu sunngiffimmilu piniartunut agguaassavai. 

Qamuteralaat ATV-t assartuutillu allat umimmannik malersuinermi piniarnemilu atornissaat inerteqqutaavoq umimmannullu 

minnerpaamik 500 meterinik ungasissuseqassapput.


Ilanngussaq 2: Kalaallit Nunaata Kitaani tuttunik Piniarfik 1-11

Ilanngussaq 3: Kalaallit Nunaanni umimmaqatigiit

Figur 2. De ni moskusbestande hvor fangst var tifladt 2011, angivet med rad skravering. Omrddernes
starrelse og form er tilnzermelsesvis og antyder bestandenes brug af omrddet mere end den faktuelie
hestandsstarrelse. Det relativt lille omrdde ved Kangerlussuaq indeholder f. eks. den storste
moskusbestand i Vestgraniand. Den store moskushestand i Nordastgraniands Nationalparken er ikke
angivet pd kortet fordi jagt ikke er tifladt. En mindre bestand af uke ndt sterrelse i Nuuk-omrddet
angivet med bid ring.




                        

Ilanngussaq 4: Maniitsup aqutsiveqarfiani umimmannut Piniarfik 1, 2, 3 aamma 4

Ilanngussaq 5: Umimmaqarfik Sisimiut kommunip aalajangersagai ilanngullugit.

Ilanngussaq 6: Umimmaqarfik Naternaq.

Ilanngussaq 7: Tuttoqarfik Nuussuaq.

